સિંગાપુર મોડેલને અપનાવતા દેશમાં શિક્ષા ક્ષેત્રમાં પ્રત્યક્ષ વિદેશી રોકાણને વધારવું જોઇએ. જેનાથી દેશના યુવાનો વિદેશ જવાના બદલે ભારતમાં જ વિદેશની જાણીતી શૈક્ષણિક સંસ્થાઓમાં શિક્ષણ લઇ શકે. સાથે જ શિક્ષણ ગ્રહણ કરવાની તેમની ફી પણ ઓછી લાગે. બીજી તરફ એજ્યુકેશન ક્ષેત્રની ટેક્સની રકમ પણ સરકારી તિજોરીને મળતી રહે. વળી ઉચ્ચ શિક્ષણની લોન પર પણ ટેક્સની છૂટ મળે તેવી માંગ લાંબા સમયથી છે. નોંધનીય છે કે આજે પણ ઉચ્ચ શિક્ષણ મેળવવું અનેક યુવાનો માટે વિકટ પ્રશ્ન સમાન છે.